stanford-oval/wikipedia huggingface dataset:
ปลาแบล็คบาร์เรดฮุก

| ปลาแบล็คบาร์เรดฮุก |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Characiformes
วงศ์:: Serrasalmidae
สกุล:: Myleus
สปีชีส์:: M.  schomburgkii
ชื่อทวินาม
Myleus schomburgkii (Jardine, 1841)

ปลาแบล็คบาร์เรดฮุก (อังกฤษ: Disk tetra, Black-barred redhook; ชื่อวิทยาศาสตร์: Myleus schomburgkii) ปลาน้ำจืดชนิดหนึ่ง จำพวกปลาซิลเวอร์ดอลลาร์ ในวงศ์ปลาปิรันยา (Serrasalmidae)
จัดเป็นปลากลุ่มซิลเวอร์ดอลลาร์ที่มีขนาดใหญ่ที่สุด มีรูปร่างแบนข้างมาก มีรูปร่างลักษณะคล้ายกับปลาปิรันยาหรือปลาเปคู ซึ่งมีขนาดใหญ่กว่า และอยู่ในวงศ์เดียวกัน แต่ปลาแบล็คบาร์เรดฮุกมีขนาดเล็กกว่า มีลำตัวสีเงินแวววาวตลอดทั้งตัว มีจุดเด่น คือ มีแถบสีดำขนาดใหญ่ที่ด้านข้างลำตัวข้างละขีดบริเวณกลางลำตัว และมีครีบต่าง ๆ ยาวได้มากกว่า มีส่วนปลายของครีบก้นยาวงอนเหมือนตะขอและเป็นสีแดง อันเป็นที่มาของชื่อสามัญ
มีขนาดโตเต็มที่ประมาณ 30 เซนติเมตร พบกระจายพันธุ์ในทวีปอเมริกาใต้ เช่น แม่น้ำแอมะซอน, แม่น้ำโอรีโนโก ในประเทศบราซิล, เวเนซุเอลา, เปรู และซูรินาม
เป็นปลาที่กินอาหารได้หลากหลายทั้งพืชและสัตว์น้ำ นิยมเลี้ยงเป็นปลาสวยงาม
แหล่งข้อมูลอื่น

รูปและข้อมูลเพิ่มเติม (อังกฤษ)
ปลาเอิน

| ปลาเอิน |
| --- | --- |

ปลายี่สก (P. jullieni)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Probarbus Sauvage, 1880

ชนิด
 Probarbus jullieni  Probarbus labeamajor  Probarbus labeaminor
ปลาเอิน หรือ ปลายี่สก (อังกฤษ: Striped barbs) เป็นชื่อสกุลปลาน้ำจืดจำพวกหนึ่ง ในวงศ์ปลาตะเพียน (Cyprinidae) ใช้ชื่อสกุล Probarbus (/โพร-บาร์-บัส/)
อองรี เอมิล โซวาค นักมีนวิทยาชาวฝรั่งเศสเป็นผู้บรรยายลักษณะทางอนุกรมวิธานของปลาสกุลนี้ในปี ค.ศ. 1880 และในปีถัดมาได้กลับมาบรรยายเพิ่มเติมอีกครั้งหนึ่ง โดยปลาที่เป็นต้นแบบมีความยาว 34 และ 53 เซนติเมตร ตามลำดับ ลักษณะที่สำคัญอีกประการ คือ มีฟันที่ลำคอหนึ่งแถว จำนวนทั้งหมดสี่ซี่ มีหนวดที่ริมฝีปากบนหนึ่งคู่ ครีบหลังมีก้านครีบแขนงเก้าก้าน ก้านครีบเดี่ยวของครีบหลังสั้น แข็ง และมีขอบเรียบ ตามลำตัวมีเส้นขีดตามแนวนอนแตกต่างกันออกตามแต่ละชนิด
จัดเป็นปลาที่มีขนาดใหญ่อีกจำพวกหนึ่งในวงศ์นี้ โดยขนาดเมื่อโตเต็มที่อาจยาวได้ถึง 135 เซนติเมตร ปลาตัวเมียเมื่อถึงฤดูวางไข่อาจมีน้ำหนักตัวถึง 36 กิโลกรัม โดยช่วงที่ไข่สุกพร้อมที่จะถูกปล่อยออกมาผสมกับน้ำเชื้อของตัวผู้อยู่ในช่วงปลายปีจนถึงต้นฤดูร้อนของปีถัดมา
มีการกระจายพันธุ์อยู่ในลุ่มแม่น้ำโขงและที่ราบลุ่มภาคกลางของประเทศไทย และมีพบได้ที่แม่น้ำปะหัง ในมาเลเซียอีกด้วย
เป็นปลาที่มีรสชาติอร่อยมาก จึงถูกจับจนใกล้จะสูญพันธุ์แล้วในธรรมชาติ แต่ปัจจุบันสามารถเพาะขยายพันธุ์ได้แล้วด้วยวิธีการผสมเทียม
มีชื่อที่สามเหลี่ยมทองคำ จังหวัดเชียงราย เรียกว่า "ปลาเสือ"
ชนิด

Probarbus jullieni (ปลายี่สก, ปลายี่สกไทย, ปลายี่สกทอง, ปลาเอินตาแดง)
Probarbus labeamajor (ปลาเอินตาขาว, ปลาเอินคางหมู, ปลายี่สกปากหนา)
Probarbus labeaminor (ปลาเอินฝ้าย)
แหล่งข้อมูลอื่น

ข้อมูลที่เกี่ยวข้องกับ Probarbus ที่วิกิสปีชีส์
ปลาเพิร์ชยุโรป

| European perch |
| --- | --- |


สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: อันดับปลากะพง Perciformes
วงศ์:: Percidae Percidae
สกุล:: Perca Perca Linnaeus, 1758
สปีชีส์:: Perca fluviatilis
ชื่อทวินาม
Perca fluviatilis Linnaeus, 1758


สีแดง = แหล่งอาศัยในธรรมชาติ  สีเขียว = บริเวณที่เป็นชนิดพันธุ์ต่างถิ่น
ปลาเพิร์ชยุโรป (อังกฤษ: European perch) เป็นสายพันธุ์ที่กินสัตว์อื่น ๆ ในวงศ์ปลาเพิร์ชที่พบในยุโรปและเอเชียเหนือ สปีชี่ส์นี้นิยมใช้เป็นเหยื่อสำหรับนักตกปลาและได้รับการนำเข้าอย่างกว้างขวางนอกถิ่นกำเนิดของมัน ไปยังออสเตรเลีย, นิวซีแลนด์ และแอฟริกาใต้ พวกมันสร้างความเสียหายอย่างมากต่อประชากรปลาพื้นเมืองในออสเตรเลียและได้รับการประกาศให้เป็นสายพันธุ์ซึ่งเป็นอันตรายในนิวเซาธ์เวลส์
คำอธิบาย

ปลาเพิร์ชยุโรปมีสีเขียวและมีกระดูกเชิงกรานครีบทวารและหางสีแดง พวกมันมีแถบแนวตั้งมืดห้าถึงแปดแถบอยู่ด้านข้าง เมื่อปลาเพิร์ชเติบโตหนอกขนาดใหญ่จะขึ้นระหว่างหัวและครีบหลัง
ปลาเพิร์ชยุโรปอาจมีขนาดแตกต่างกันอย่างมากระหว่างแหล่งน้ำ พวกมันสามารถมีชีวิตอยู่ได้ถึง 22 ปี และปลาเพิร์ชที่มีอายุมากมักจะมีขนาดใหญ่กว่าค่าเฉลี่ยมาก ความยาวสูงสุดที่บันทึกได้คือ 60 เซนติเมตร (24 นิ้ว) สถิติของอังกฤษอยู่ที่ 2.8 กิโลกรัม (6 ปอนด์ 2 ออนซ์) แต่พวกมันเติบโตได้ใหญ่กว่าในยุโรปแผ่นดินใหญ่ มากกว่าในสหราชอาณาจักร ข้อมูล ณ เดือนพฤษภาคม ค.ศ. 2016 สถิติโลกอย่างเป็นทางการที่เป็นที่ยอมรับโดยสมาคมเกมปลานานาชาติ (IGFA) อยู่ที่ 2.9 กิโลกรัม (6 ปอนด์ 6 ออนซ์) สำหรับปลาฟินแลนด์ที่จับได้ในวันที่ 4 กันยายน 2010 ในเดือนมกราคม 2010 ปลาเพิร์ชที่มีน้ำหนัก 3.75 กิโลกรัม (8 ปอนด์ 4 ออนซ์) ถูกจับในแม่น้ำมิวส์ เนเธอร์แลนด์ เนื่องจากระดับความเค็มต่ำของทะเลบอลติกโดยเฉพาะบริเวณหมู่เกาะฟินแลนด์ และทะเลบอทเนียนทำให้ปลาน้ำจืดจำนวนมากอาศัยอยู่และเจริญเติบโตที่นั่น โดยเฉพาะอย่างยิ่งปลาเพิร์ชมีจำนวนมากและเติบโตขนาดใหญ่ เนื่องจากมีอาหารอย่างปลาเฮอริ่งบอลติก
การกระจายและที่อยู่อาศัย

ปลาเพิร์ชยุโรปครอบคลุมแอ่งน้ำจืดทั่วยุโรปยกเว้นคาบสมุทรไอบีเรีย ระยะการกระจายพันธุ์เท่าที่ทราบไปถึงแม่น้ำ Kolyma ในไซบีเรียทางทิศตะวันออก มันยังพบได้เป็นปกติในน้ำกร่อยของทะเลบอลติกด้วย
ปลาเพิร์ชยุโรปมีการนำเข้าอย่างกว้างขวาง และมีรายงานผลกระทบทางนิเวศวิทยาที่ไม่พึงประสงค์หลังจากการนำเข้า
ปลาเพิร์ชยุโรปอาศัยอยู่ในแม่น้ำที่ไหลช้า ทะเลสาบลึก และบ่อน้ำ มันมีแนวโน้มที่จะหลีกเลี่ยงน้ำที่เย็นหรือไหลเร็ว แต่มีบางตัวอย่างที่อาศัยในน้ำประเภทนี้ แม้ว่าพวกมันจะไม่ได้ผสมพันธุ์ในแหล่งอาศัยนี้
แหล่งข้อมูลอื่น

Redfin Perch – Perca fluviatilis
| --- | --- |
การแยกแยะหน่วยอนุกรมวิธาน:  Wikidata: Q166812  Wikispecies: Perca fluviatilis  ADW: Perca_fluviatilis  BOLD: 11270  EPPO: PECAFU  Fauna Europaea: 304855  FishBase: 358  Fossilworks: 354572  GBIF: 8140485  iNaturalist: 109062  IRMNG: 10151152  ITIS: 168470  IUCN: 16580  NBN: NHMSYS0000544718  NCBI: 8168  NZOR: 6ab20910-eca8-457c-9043-64607e46c264  Plazi: C82BDF2D-D867-DEB9-566B-F79FB5F2EAB4  WoRMS: 151353  ZooBank: D30DC5B7-A24E-4D87-AAA6-8F6EF2F1EAC7
ปลาแบส

ปลาหมอโมโนคูลัส (Cichla monoculus) ปลาแบสชนิดหนึ่งที่มีขนาดใหญ่ พบในแหล่งน้ำจืดขนาดใหญ่ในทวีปอเมริกาใต้
ปลาแบส (อังกฤษ: Bass) เป็นชื่อสามัญของปลาหลายชนิดที่อยู่ในอันดับ Perciformes หรืออันดับปลากะพง ในหลายวงศ์ หลายสกุล และพบได้ทั้งในน้ำจืด, น้ำกร่อย และทะเล
โดยคำว่า "แบส" (Bass) มาจากภาษาอังกฤษกลางคำว่า "Bars" หมายถึง "ปลาเพิร์ช" (Perch)
ตัวอย่างปลาแบส

ปลาหมอออสเซลาริส (Cichla ocellaris) ในวงศ์ปลาหมอสี (Cichlidae)
ปลาหมอโมโนคูลัส (Cichla monoculus) ในวงศ์ปลาหมอสี (Cichlidae)
ปลาแบสปากใหญ่ (Micropterus salmoides) ในวงศ์ปลากะพงปากกว้าง (Centrarchidae)
ปลาแบสปากเล็ก (Micropterus dolomieu) ในวงศ์ปลากะพงปากกว้าง (Centrarchidae)
ปลาเก๋าดอกหมากยักษ์ (Epinephelus tukula) ในวงศ์ปลาเก๋า (Serranidae)
ปลาแบมบูซ่า

| ปลาแบมบูซ่า |
| --- | --- |

สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล::  Elopichthys Bleeker, 1860
สปีชีส์:: E.  bambusa
ชื่อทวินาม
Elopichthys bambusa (Richardson, 1845)

ชื่อพ้อง
 Elopichthys dahuricus Basilewsky, 1855   Gymnognathus harmandi Sauvage, 1884  Leuciscus bambusa Richardson, 1845  Nasus dahuricus Basilewsky, 1855  Scombrocypris styani Günther, 1889
ปลาแบมบูซ่า (อังกฤษ: Yellowcheek; จีน: 鳡; ชื่อวิทยาศาสตร์: Elopichthys bambusa) เป็นปลาน้ำจืดชนิดหนึ่ง ที่อยู่ในวงศ์ปลาตะเพียน (Cyprinidae) จัดเป็นปลาเพียงชนิดเดียวเท่านั้นที่อยู่ในสกุล Elopichthys
โดยชื่อสกุล  Elopichthys มาจากคำว่า Elops ซึ่งหมายถึงปลาในกลุ่มปลาตาเหลือกหรือปลาตาเหลือกยาวในภาษาอังกฤษ และภาษากรีกโบราณ ἰχθύς (ikhthús) หมายถึง "ปลา" โดยรวมหมายถึง ปลาในสกุลนี้มีรูปร่างคล้ายกับปลาตาเหลือก และชื่อชนิด bambusa หมายถึง "ไม้ไผ่" ซึ่งอ้างอิงมาจากภาษาถิ่นของจีนที่เรียกปลาชนิดนี้ว่า "ชู่ ไหน่ หยู" (พินอิน: Chǔh nuy yu) หมายถึง "ปลาไม้ไผ่นิสัยเสีย" โดย จอห์น รีฟส์ ผู้วาดภาพปลานี้ระหว่างทำหน้าที่เป็นผู้ตรวจสอบชาในจีนระหว่างปี ค.ศ. 1812–1831
มีรูปร่างเพรียวยาวคล้ายปลาซิวทั่วไปหรือปลาสะนาก ปากกว้างและแหลมยาว บริเวณใบหน้า, แก้มและใต้ท้องเป็นสีเหลือง ครีบทุกครีบสั้นยกเว้นครีบหางเป็นสีเหลือง  เกล็ดเล็กละเอียดสีเงินแวววาว ปลาขนาดเล็กตลอดทั้งลำตัวจะเป็นสีเหลืองทองแวววาว
มีความยาวเต็มที่ได้ถึง 2 เมตร น้ำหนักกว่า 45–50 กิโลกรัม จัดเป็นปลาในวงศ์ปลาตะเพียนที่เป็นปลากินเนื้อที่ใหญ่ที่สุดในโลก
เป็นปลาที่หายากชนิดหนึ่ง พบเฉพาะในประเทศจีน บริเวณแม่น้ำแยงซี มณฑลเจียงซี และบางส่วนในไซบีเรียเท่านั้น
เป็นปลาที่อาศัยอยู่ในน้ำที่มีอุณหภูมิต่ำ ประมาณ 10–20 องศาเซลเซียสเท่านั้น
มีความสำคัญต่อมนุษย์ในแง่ของความเป็นปลาเศรษฐกิจ และตกเป็นเกมกีฬา และยังสามารถเลี้ยงเป็นปลาสวยงามได้อีกด้วย ซึ่งต้องนำเข้าและมีราคาขายที่แพง
แหล่งข้อมูลอื่น

รูปและข้อมูลปลาแบมบูซ่า
ข้อมูลที่เกี่ยวข้องกับ Elopichthys bambusa ที่วิกิสปีชีส์
ปลาแบสลายจุด

| ปลาแบสลายจุด |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Centrarchidae
สกุล:: Micropterus
สปีชีส์:: M.  punctulatus
ชื่อทวินาม
Micropterus punctulatus (Rafinesque, 1819)

ปลาแบสลายจุด (อังกฤษ: Spotted bass; หรือที่เรียกว่า "Spotty", "Leeman" และ"Spots"; ชื่อวิทยาศาสตร์: Micropterus punctulatus) เป็นปลาน้ำจืดในวงศ์ปลากะพงปากกว้าง (Centrarchidae) ในอันดับปลากะพง เป็นปลาแบสดำชนิดหนึ่ง มีถิ่นกำเนิดในลุ่มแม่น้ำมิสซิสซิปปีข้ามไปถึงรัฐรอบอ่าวเม็กซิโก จากกลางรัฐเท็กซัสผ่านรัฐฟลอริดาไปถึงรัฐตอนกลางของมหาสมุทรแอตแลนติก และถูกนำเข้าสู่ทางตะวันตกของรัฐนอร์ทแคโรไลนาและรัฐเวอร์จิเนีย รวมถึงทางตอนใต้ของทวีปแอฟริกาที่ซึ่งสามารถดำรงอยู่ได้ในแหล่งน้ำโดดเดี่ยวบางแห่ง บ่อยครั้งที่เกิดการเข้าใจผิด เพราะว่ามีลักษณะคล้ายกับปลาแบสปากใหญ่ (M. salmoides) ซึ่งอยู่ในสกุลเดียวกัน
ปลาแบสลายจุดมีขนาดยาวประมาณ 64 เซนติเมตร หนักได้ถึง 4.6 กิโลกรัม มีช่วงชีวิตอย่างน้อยที่สุด 7 ปี ลำตัวมีลายจุดสีดำใต้เส้นข้างลำตัวของอันเป็นที่มาของชื่อ ปลาแบสลายจุดจะคล้ายกับปลาแบสปากใหญ่มากในเรื่องของลักษณะและสีสัน แต่ปลาแบสลายจุดมีปากที่มีขนาดเล็กกว่า ปลากินแมลง, กุ้ง-กั้ง-ปู, กบ, แอนเนลิดา และปลาขนาดเล็กเป็นอาหาร
แหล่งข้อมูลอื่น

ข้อมูลที่เกี่ยวข้องกับ Micropterus punctulatus ที่วิกิสปีชีส์
ปลาแบสดำ

| ปลาแบสดำ |
| --- | --- |

ปลาแบสปากเล็ก (M. dolomieu)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Centrarchidae
สกุล:: Micropterus Lacepede, 1802

ชนิด
 M. cataractae - ปลาแบสน้ำตื้น   M. coosae - ปลาแบสตาแดง   M. dolomieu - ปลาแบสปากเล็ก   M. notius - ปลาแบสซูวานี   M. punctulatus - ปลาแบสลายจุด   M. salmoides - ปลาแบสปากใหญ่   M. treculii - ปลาแบสกัวดาลูป
ชื่อพ้อง
  Aplesion (สกุลย่อยของ Etheostoma) Rafinesque, 1820  Aplites (สกุลย่อยของ Lepomis) Rafinesque, 1820  Calliurus Rafinesque, 1819  Dioplites (สกุลย่อยของ Lepomis) Rafinesque, 1820  Gristes Cuvier, 1829  Huro Cuvier in Cuvier & Valenciennes, 1828  Nemocampsis Rafinesque, 1820 
ปลาแบสดำ (อังกฤษ: Black bass) เป็นสกุลของปลาน้ำจืดในวงศ์ปลากะพงปากกว้าง (Centrarchidae) ในอันดับปลากะพง (Perciformes) ใช้ชื่อสกุลว่า Micropterus ชนิดต้นแบบคือ M. dolomieu (ปลาแบสปากเล็ก)
ปลาแบสดำมีการกระจายพันธุ์ในพื้นที่ส่วนใหญ่ทางตะวันออกของเทือกเขาร็อกกีในทวีปอเมริกาเหนือ จากลุ่มน้ำฮัดสันเบย์ในประเทศแคนาดาถึงทางตะวันออกเฉียงเหนือของประเทศเม็กซิโก พบในรัฐแคลิฟอร์เนียด้วยเช่นกัน 2-3 ชนิดอย่างปลาแบสปากใหญ่ (M. salmoides) และปลาแบสปากเล็กถูกนำไปเลี้ยงทั่วโลกอย่างกว้างขวาง ปัจจุบันถูกพิจารณาว่าเป็นชนิดที่พบทั่วโลก ปลาแบสดำทุกชนิดเป็นปลาเกมที่เป็นที่นิยมตกเป็นเกมกีฬา
ปลาในสกุลนี้โดยมากมีสีเขียวทึม มีลายสีดำข้างลำตัว ยาวประมาณประมาณ 40-60 เซนติเมตร  แต่บางชนิดอย่างปลาแบสปากใหญ่มีรายงานว่าพบตัวที่มีขนาดถึง 1 เมตร
แหล่งข้อมูลอื่น

ข้อมูลที่เกี่ยวข้องกับ Micropterus ที่วิกิสปีชีส์
ปลาเสือตอปาปัวนิวกินี

| ปลาเสือตอปาปัวนิวกินี |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Datnioididae
สกุล:: Datnioides
สปีชีส์:: D.  campbelli
ชื่อทวินาม
Datnioides campbelli Whitley, 1939

ปลาเสือตอปาปัวนิวกินี หรือ ปลาเสือตอนิวกินี (อังกฤษ: New Guinea tigerfish, Campbell's tigerfish; ชื่อวิทยาศาสตร์: Datnioides campbelli) เป็นปลาน้ำกร่อยในวงศ์ปลาเสือตอ (Datnioididae) ชนิดหนึ่ง
ลักษณะ

มีขนาดลำตัวโตเต็มที่ประมาณ 36 เซนติเมตร พบในแหล่งน้ำบริเวณชายฝั่งในนิวกินีมีซี่กรองเหงือกน้อยกว่าปลาเสือตอชนิดอื่น ๆ  และมีแถบลายที่ไม่ชัดเจนและค่อนข้างเลอะ ไม่คมชัดเหมือนปลาเสือตอชนิดอื่น  มีแถบขนาดเล็กแทรกระหว่าง แถบที่ 3 ขนาดใหญ่กลางลำตัว และแถบที่ 4 สีค่อนไปทางสีเงิน, น้ำตาล จนไปถึงเหลืองอ่อน ๆ เกล็ดมีขนาดใหญ่และหยาบ แต่เมื่อยังเล็กสีเหลืองที่ลำตัวจะเหลืองสดใสมาก แต่เมื่อโตขึ้นมาแล้วจะมีรูปร่างและลักษณะของปากเรียวยาวคล้ายกับปลากะพงลาย (D. polota) ซึ่งเป็นปลาเสือตอที่อาศัยอยู่ในแหล่งน้ำกร่อยอีกชนิดหนึ่งมาก
ที่อยู่

พบได้ในแหล่งน้ำกร่อยปากแม่น้ำ หรือบึงใกล้ชายฝั่งเหนือระดับน้ำขึ้นน้ำลงแถบเกาะปาปัวนิวกีนี ประเทศอินโดนีเซีย
นิยมตกกันเป็นเกมกีฬา มีการรับประทานกันในท้องถิ่น และเลี้ยงเป็นปลาสวยงาม
แหล่งข้อมูลอื่น

รูปและข้อมูลจาก Fishbase.org
ปลาแมกเคอเรลแอตแลนติก

| ปลาแมกเคอเรลแอตแลนติก |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: Scombriformes Scombriformes
วงศ์:: วงศ์ปลาอินทรี Scombridae
เผ่า:: Scombrini Scombrini
สกุล:: ปลาซาบะ Scomber Linnaeus, 1758
สปีชีส์:: Scomber scombrus
ชื่อทวินาม
Scomber scombrus Linnaeus, 1758

ชื่อพ้อง
 Scomber scomber Linnaeus, 1758  Scomber glauciscus Pallas, 1814  Scomber vernalis Mitchill, 1815  Scomber vulgaris Fleming, 1828  Scomber vulgaris Wood, 1837  Scomber punctatus Couch, 1849  Scomber scriptus Couch, 1863
ปลาแมกเคอเรลแอตแลนติก หรือ ปลาแอตแลนติกแมกเคอเรล (อังกฤษ: Atlantic mackerel, Scomber scombrus) เป็นปลาแมกเคอเรลที่พบได้ทั่วไปในน่านน้ำปานกลางของทะเลเมดิเตอเรเนียน ทะเลดำ และมหาสมุทรแอตแลนติกตอนเหนือ และพบในพื้นที่ขนาดใหญ่ในเขตทะเลลงไปจนถึงประมาณ 200 ม มันใช้เวลาในเดือนที่อากาศอบอุ่นอยู่ใกล้กับชายฝั่งและใกล้ผิวน้ำของมหาสมุทร พบเห็นได้ตามตามชายฝั่งในฤดูใบไม้ผลิ และอพยพพร้อมกับการมาถึงของอากาศที่เย็นกว่าในฤดูใบไม้ร่วงและฤดูหนาว
ตัวปลาแมกเคอเรลแอตแลนติกยาวเหยียด มีสีน้ำเงินเหล็กมีเส้นสีดำหยักด้านหลังและช่องท้องสีเงินขาว จมูกยาวและแหลม มันมีครีบหลังสองอันที่มีหนามซึ่งอยู่ห่างกัน ครีบอกสองครีบ ครีบหางเล็ก และครีบทวารเล็ก ก็แยกออกจากกันเช่นกัน ปกติในหมู่สมาชิกของสายพันธุ์นี้ มี 4–6 ครีบหลังและ 5 ครีบก้น ร่างกายของปลาเล็กลงตามความยาวของมัน และจบลงด้วยครีบหางขนาดใหญ่ ขนาดทั่วไปของปลาโตเต็มที่คือ 30 เซนติเมตร (0.98 ฟุต) แต่มีคนจับได้ขนาด 60 เซนติเมตร (2.0 ฟุต) น้ำหนักสูงสุดที่เผยแพร่คือ 3.4 กิโลกรัม (7.5 ปอนด์) การสืบพันธุ์ซึ่งเป็นแบบไข่เกิดขึ้นใกล้กับชายฝั่งในฤดูใบไม้ผลิและฤดูร้อน ในระหว่างนั้นเพศเมียสามารถผลิตไข่ได้มากถึง 450,000 ฟอง ตัวอ่อนจะมีวุฒิภาวะทางเพศเมื่ออายุประมาณ 2 ปี และมีชีวิตอยู่ต่อจนถึง 17 ปี
ปลาแมกเคอเรลแอตแลนติกเป็นปลาเชิงพาณิชย์ที่สำคัญจากเนื้อของมันซึ่งมีรสจัดและมีปริมาณน้ำมันและกรดไขมันโอเมก้า 3 สูงรวมถึงสารอาหารอื่น ๆ มีการจับปลาแมกเคอเรลในแอตแลนติกเกือบ 1 ล้านตันในแต่ละปีทั่วโลก โดยส่วนใหญ่ขายสด แช่แข็ง รมควัน หรือบรรจุกระป๋อง แม้จะมีสถานะการค้าสูง ปลาแมกเคอเรลแอตแลนติกได้รับการจัดให้อยู่ในอันดับที่น่าเป็นห่วงน้อยที่สุดโดยสหภาพนานาชาติเพื่อการอนุรักษ์ธรรมชาติ (ไอยูซีเอ็น) และการจับระดับโลกยังคงดำเนินต่อไป
ปลาแกง

| ปลาแกง |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: ปลาตะเพียน Cypriniformes
วงศ์:: วงศ์ปลาตะเพียน Cyprinidae
วงศ์ย่อย:: วงศ์ย่อยปลาเลียหิน Labeoninae
สกุล:: ปลานวลจันทร์น้ำจืด (สกุล) Cirrhinus (Valenciennes, 1844)
สปีชีส์:: Cirrhinus molitorella
ชื่อทวินาม
Cirrhinus molitorella (Valenciennes, 1844)

ชื่อพ้อง
 Leuciscus molitorella Valenciennes, 1844  Labeo molitorella (Valenciennes, 1844)  Leuciscus chevanella Valenciennes, 1844  Cirrhinus chinensis Günther, 1868  Labeo garnieri Sauvage, 1884  Cirrhinus melanostigma Fowler & Bean, 1922  Labeo melanostigma (Fowler & Bean, 1922)  Labeo collaris Nichols & Pope, 1927  Labeo pingi Wu, 1931  Osteochilus prosemion Fowler, 1934  Cirrhinus prosemion (Fowler, 1934)  Osteochilus spilopleura Fowler, 1935  Cirrhinus spilopleura (Fowler, 1935)  Labeo stigmapleura Fowler, 1937
ปลาแกง (อังกฤษ: Chinese mud carp fish; ชื่อวิทยาศาสตร์: Cirrhinus molitorella) เป็นปลาน้ำจืดชนิดหนึ่ง  อยู่ในวงศ์ปลาตะเพียน (Cyprinidae) มีรูปร่างคล้ายปลานวลจันทร์น้ำจืด (C. microlepis) และปลานวลจันทร์เทศ (C. cirrhosus) ซึ่งอยู่ในสกุลเดียวกัน  มีส่วนท้องที่ป่องออก เกล็ดเล็กละเอียดมีสีเงินอมเทา ตาเล็ก ส่วนหัวมีขนาดเล็ก ปากเล็กหนาอยู่สุดปลายสุดของส่วนหัว ครีบหางเว้าลึก มีจุดกลมสีดำที่โคนครีบหาง
ขนาดโตเต็มที่ประมาณ 55 เซนติเมตร กระจายพันธุ์ตั้งแต่ประเทศจีนจนถึงไต้หวัน และเวียดนาม, กัมพูชา, ลาวและประเทศไทย พบในภาคกลาง ภาคเหนือ และบางส่วนของภาคใต้
หากินโดยและเล็มตะไคร่น้ำและอินทรีย์สารตามพื้นท้องน้ำ  โดยที่ปลาชนิดนี้นิยมรับประทานเป็นปลาเศรษฐกิจด้วยการรับประทานด้วยการปรุงสด เนื่องจากเนื้อมีรสชาติดี ในภาษาอีสานจะเรียกว่า "ปลาพอนดำ" และในภาษาเหนือจะเรียกว่า "ปลาลูกแกง" ส่วนในภาษาจีนเรียกว่า "ลิ่นฮื้อ" หรีอ "ตูลิ่นฮื้อ" (鲮)
บรรณานุกรม

Froese, Rainer and Pauly, Daniel, eds. (2006). "Cirrhinus molitorella" in FishBase. April 2006 version.
Rath, Rajendra Kumar (2011). Freshwater aquaculture (3rd revised and enlarged ed.). Scientific Publishers (India). ISBN 978-81-7233-694-3. OCLC 1138534747.
Freshwater aquaculture development in China (Technical report). FAO Fisheries Technical Paper. Vol. 215 (ตีพิมพ์ 1983). 22 April – 20 May 1980. ISBN 92-5-101113-3. OCLC 10455698.
Fagan, Brian (2017). Fishing: How the sea fed civilization. Yale University Press. ISBN 978-0-300-21534-2. OCLC 978291325.
แหล่งข้อมูลอื่น

FAO Fisheries and Aquaculture Department Cirrhinus molitorella
| --- | --- |
การแยกแยะหน่วยอนุกรมวิธาน:  Wikidata: Q139513  Wikispecies: Cirrhinus molitorella  BOLD: 503587  EoL: 206617  FishBase: 49051  GBIF: 5206449  iNaturalist: 97878  IRMNG: 11229035  ITIS: 688897  IUCN: 166016  NCBI: 172907  Plazi: CE7FFF85-7A25-8B70-CC3F-0E7A85BBD177  WoRMS: 1026709
ปลาแป้นเขี้ยว

| ปลาแป้นเขี้ยว |
| --- | --- |

ภาพวาดปลาแป้นเขี้ยว (ตัวกลาง)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Leiognathidae
สกุล:: Gazza
สปีชีส์:: G.  minuta
ชื่อทวินาม
Gazza minuta (Bloch, 1795)

ปลาแป้นเขี้ยว (อังกฤษ: Toothed ponyfish, Toothed soapy; ชื่อวิทยาศาสตร์: Gazza minuta) เป็นปลาทะเลชนิดหนึ่ง ในวงศ์ปลาแป้น (Leiognathidae)
มีลำตัวป้อมสั้นเป็นสีขาวเงิน ด้านข้างแบน นัยน์ตาโต ปากมีขนาดเล็ก ปากสามารถยืดหดได้คล้ายปลาแบบทั่ว ๆ ไป มีฟันเขี้ยวตรงบริเวณริมฝีปากบนและล่าง บริเวณลำตัวมีเกล็ดเล็กแต่ส่วนหัวและครีบใต้หูไม่มีเกล็ด ครีบหลังมีก้านครีบแข็งแล้วต่อด้วยก้านครีบอ่อนเช่นเดียวกับครีบก้น ครีบหางเว้าแฉกเข้าด้านใน ส่วนบนของลำตัวจะมีลายเส้นสีน้ำตาลทองและมีรอยแต้มสีแดงและสีน้ำเงิน บริเวณครีบอกครีบก้นจะมีแถบสีเหลืองอยู่ตรงบริเวณตอนส่วนหน้าของครีบ
จัดเป็นปลาขนาดเล็กมีความยาวประมาณ 6-12 เซนติเมตร พบใหญ่สุดถึง 21 เซนติเมตร พบกระจายพันธุ์อยู่ตามแถบชายฝั่งหรือปากแม่น้ำ เป็นปลาที่กินสัตว์น้ำขนาดเล็กรวมถึงสัตว์ไม่มีกระดูกสันหลังเป็นอาหาร
พบกระจายพันธุ์อย่างกว้างขวางตั้งแต่ทะเลแดง, แอฟริกาตะวันออก, หมู่เกาะริวกิว และออสเตรเลีย ในน่านน้ำไทยพบได้ที่ฝั่งอ่าวไทยและทะเลอันดามัน เช่น บางปะกง, ชลบุรี, สมุทรปราการ, ภูเก็ต, ระนอง, พังงา เป็นต้น
เป็นปลาที่มักถูกทำเป็นปลาเป็ด คือ ปลาป่นสำหรับทำอาหารสัตว์
แหล่งข้อมูลอื่น

รูปและข้อมูลเพิ่มเติม (อังกฤษ)
ปลาแปบยาวสาละวิน

| ปลาแปบยาวสาละวิน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: ปลาตะเพียน Cypriniformes
วงศ์:: วงศ์ปลาตะเพียน Cyprinidae
สกุล:: Salmostoma Salmostoma (Valenciennes, 1844)
สปีชีส์:: Salmostoma sardinella
ชื่อทวินาม
Salmostoma sardinella (Valenciennes, 1844)

ชื่อพ้อง
 Leuciscus sardinella Valenciennes, 1844  Chela sardinella (Valenciennes, 1844)  Salmophasia sardinella (Valenciennes, 1844)
ปลาแปบยาวสาละวิน (อังกฤษ: Sardinella razorbelly minnow; ชื่อวิทยาศาสตร์: Salmophasia sardinella) ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีลำตัวเรียวยาวและแบนข้างมาก ปากกว้าง ลำตัวสีเงินวาว ด้านหลังและครีบสีเหลืองอ่อน ครีบหลังอันเล็กตั้งค่อนไปทางหาง ครีบก้นยาว ครีบหางเว้าลึก แฉกล่างยาวกว่าแฉกบนเล็กน้อย และมีขอบสีคล้ำ มีความยาวเฉลี่ย 8-12 เซนติเมตร
จัดเป็นปลาแปบจำพวกปลาแปบยาวเพียงชนิดเดียว ที่พบได้ในประเทศไทย โดยอาศัยอยู่รวมกันเป็นฝูงใหญ่ในแม่น้ำสาละวิน, แม่น้ำตะนาวศรี และแม่น้ำกระบุรีในเขตจังหวัดระนอง จัดเป็นปลาที่พบไม่บ่อยนัก แต่พบได้ทั่วไปในรัฐโอริสสา ประเทศอินเดีย และบังกลาเทศ โดยเฉพาะแถบแม่น้ำคงคาและพรหมบุตร
มีการจับขายเป็นปลาสวยงามในบางครั้ง จัดเป็นปลาอีกชนิดหนึ่งที่มีความสวยงาม
แหล่งข้อมูลอื่น

Froese, Rainer and Pauly, Daniel, eds. (2006). "Salmostoma sardinella" in FishBase. April 2006 version.
| --- | --- |
การแยกแยะหน่วยอนุกรมวิธาน:  Wikidata: Q3758152  EoL: 225865  GBIF: 2362621  iNaturalist: 111966
ปลาแปบหางดอก

| ปลาแปบหางดอก> สถานะการอนุรักษ์ |
| --- | --- |
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Parachela
สปีชีส์:: P.  maculicauda
ชื่อทวินาม
Parachela maculicauda (Smith, 1934)

ชื่อพ้อง
 Chela maculicauda Smith, 1934  Oxygaster maculicauda (Smith, 1934)
ปลาแปบหางดอก (อังกฤษ: Bartailed glass barb; ชื่อวิทยาศาสตร์: Parachela maculicauda) ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)
มีลำตัวแบนข้างมาก หัวเล็กมีสีเงิน ลำตัวใส ตาโต ครีบใสมีสีเหลืองอ่อน ครีบอกยาวเลยครีบท้อง ครีบท้องเล็ก ครีบหางเว้าตื้น มีลายสีดำเป็นแต้มคล้ำโดยมีสีพื้นเป็นสีเหลืองอ่อน นับเป็นปลาจำพวกปลาแปบหรือปลาท้องพลุเพียงชนิดเดียวที่มีสีเหลืองดำที่ครีบหาง ทำให้ดูแลคล้ายกับปลาซิวหางกรรไกร (Rasbora trilineata)
เป็นปลาขนาดเล็กมีความยาวไม่เกิน 4-6 เซนติเมตร มีพฤติกรรมอยู่รวมกันเป็นฝูงขนาดเล็ก กินแพลงก์ตอนสัตว์เป็นอาหาร พบในแหล่งน้ำและหนองบึงทั่วประเทศไทย แต่พบได้ไม่บ่อยนัก นิยมเลี้ยงเป็นปลาสวยงาม
แหล่งข้อมูลอื่น

รูปและข้อมูลเพิ่มเติม (อังกฤษ)
ปลาแป้นหัวโหนก

| ปลาแป้นหัวโหนก |
| --- | --- |

สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Ambassidae
สกุล:: Parambassis
สปีชีส์:: P.  pulcinella
ชื่อทวินาม
Parambassis pulcinella Kottelat, 2003

ปลาแป้นหัวโหนก (อังกฤษ: Humpheaded glassfish, Humphead perchlet) เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Parambassis pulcinella อยู่ในวงศ์ปลาแป้นแก้ว (Ambassidae)
มีรูปร่างบางใส มีเกล็ดเล็กละเอียด ลำตัวแบนข้าง หัวเล็ก นัยน์ตาโต โคนหางคอดกิ่ว ครีบหลังเป็นแผงยาวแบ่งเป็นสองส่วนติดต่อกัน ส่วนหน้าเป็นก้านครีบเดี่ยวแข็งปลายแหลม 7 ก้าน ส่วนหลังประกอบด้วยก้านครีบเดี่ยวที่เป็นหนามปลายแหลม 1 ก้าน และก้านครีบแขนง 15-17 ก้าน ครีบก้นมีลักษณะเป็นแผงยาว มีก้านครีบเดี่ยวที่เป็นหนามแข็งปลายแหลม 3 ก้าน และมีก้านครีบแขนง 15-17 ก้าน มีจุดเด่นที่สังเกตได้ชัดเจน คือ ส่วนหัวที่โหนกนูนขึ้นอย่างเห็นได้ชัด โดยมีทั้งตัวผู้และตัวเมีย แต่ตัวผู้จะมีหัวที่โหนกนูนนี้กว่า ขณะที่ตัวเมียจะมีรูปร่างที่ใหญ่กว่า ลำตัวมีสีเงินอมเขียวจาง ๆ สะท้อนแสง  ครีบหลังและครีบก้นเป็นเขม่าสีดำ ครีบหางมีแถบสีดำจาง ๆ ทั้งขอบบนและขอบล่าง  ขนาดโตเต็มที่ได้ประมาณ 7 เซนติเมตร
มีพฤติกรรมอยู่รวมกันเป็นฝูงขนาดเล็กราว 3-5 ตัว ในลำธารน้ำตื้น พบกระจายพันธุ์เฉพาะแม่น้ำแถบชายแดนไทย-พม่าเท่านั้น เช่น ลุ่มแม่น้ำสาละวิน, แม่น้ำอัตตรัน, แม่น้ำกษัตริย์, แม่น้ำสุริยะภายในเขตรักษาพันธุ์สัตว์ป่าทุ่งใหญ่-ห้วยขาแข้ง เป็นต้น
เป็นปลาที่ได้รับความนิยมเลี้ยงเป็นปลาสวยงาม โดยในสถานที่เลี้ยงจะนิยมกินอาหารสด เช่น ไรน้ำ, ไรทะเล, หนอนแดง, ไส้เดือนน้ำ และสามารถฝึกให้กินอาหารเม็ดได้
แหล่งข้อมูลอื่น

ปลาแป้นหัวโหนก